ผีแดง คว้าอดีตแข้งเรือใบร่วมทัพ
ปิศาจแดง แมนเชสเตอร์ ยูไนเต็ด ประกาศคว้า ซาดิค เอล ฟิตูรี แบ๊กขวาดาวรุ่งของ ซัลฟอร์ด ซิตี้ อดีตเด็กปั้นของ แมนเชสเตอร์ ซิตี้ มาร่วมทัพเรียบร้อย เซ็นสัญญา 18 เดือน,สำนักข่าวต่างประเทศรายงานวันที่ 30 ม.ค. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ยืนยันผ่านเว็บไซต์ทางการของสโมสรว่าจัดการคว้า ซาดิค เอล ฟิตูรี แบ๊กขวาชาวลิเบียของ ซัลฟอร์ด ซิตี้ ที่เคยเป็นอดีตเด็กปั้นของ เรือใบสีฟ้า แมนเชสเตอร์ ซิตี้ มาร่วมทัพเรียบร้อย โดยเซ็นสัญญาเป็นเวลา 18 เดือน,สำหรับ เอล ฟิตูรี เคยเป็นเด็กปั้นของ เรือใบสีฟ้า แมนเชสเตอร์ ซิตี้ ก่อนจะถูกยกเลิกสัญญาและย้ายมาร่วมทีม ซัลฟอร์ด ซิตี้ เมื่อเดือน ธ.ค. ปีที่แล้ว และได้เข้าทดสอบฝีเท้ากับ แมนฯยูไนเต็ด ตั้งแต่สัปดาห์ก่อนและสามารถทำผลงานได้อย่างน่าประทับใจในระหว่างในช่วงฝึกซ้อม ทำให้ปิศาจแดงตัดสินใจเซ็นสัญญากับแข้งวัย 20 ปีในที่สุด โดยฟิตูรีจะเข้าเป็นหนึ่งในนักเตะของแมนเชสเตอร์ ยูไนเต็ด ชุดอายุต่ำกว่า 21 ปี ภายใต้การทำทีมของ วอร์เรน จอยซ์,เอล ฟิตูรี กล่าวว่า ด้วยความสัตย์จริง นี่คือฝันที่เป็นจริงสำหรับผมและผมขอขอบคุณ ซัลฟอร์ด ซิตี้ (อดีตต้นสังกัด)  สำหรับโอกาสและความเชื่อมั่นในตัวผมที่พวกเขาแสดงให้เห็น ผมกำลังตั้งตารอกับสิ่งที่จะเกิดขึ้นต่อไป โอกาสที่ผมได้รับจากแมนเชสเตอร์ ยูไนเต็ด มันน่าเหลือเชื่อสุดๆ,ทั้งนี้ มีรายงานว่าผู้ที่แนะนำ เอล ฟิตูรี ให้กับ แมนฯยูไนเต็ด คือ พอล สโคลส์ และ แกรี เนวิลล์ อดีตแข้งระดับตำนานของปิศาจแดง ที่ปัจจุบันเป็นเจ้าของร่วมสโมสรซัลฟอร์ด ซิตี้ นั่นเอง,ล่าสุดมีรายงานเพิ่มเติมว่า แมนเชสเตอร์ ยูไนเต็ด จัดการปล่อย เบน อามอส นายทวารดาวรุ่ง ย้ายไปร่วมทีม โบลตัน วันเดอร์เรอร์ส สโมสรในเดอะ แชมเปียนชิพ ยืมตัวไปใช้งานเป็นเวลา 1 เดือน เรียบร้อย
ปิศาจแดง แมนเชสเตอร์ ยูไนเต็ด ประกาศคว้า ซาดิค เอล ฟิตูรี แบ๊กขวาดาวรุ่งของ ซัลฟอร์ด ซิตี้ มาร่วมทัพเรียบร้อย เซ็นสัญญา 18 เดือน
พรีเมียร์ลีก,แมนเชสเตอร์ ยูไนเต็ด,ซาอิด เอล ฟิตูรี,ซัลฟอร์ด ซิตี้,ข่าวกีฬา